
CAPITOLUL 10 


Mopsul privi împrejur cercetind parcul printre 
rafalele aproape orizontale ale ploii. 

— Nu văd nici o urmă de liliac, Blondule. Liliacul 
creşte numai în capul tău, printre gărgăuni şi 
sticleţi... zise, ciocanindu-si cu finețe fruntea. 
Mopsul zimbi; petele de eczema dimprejurul gurii se 
înroşiseră din cauza căldurii şi acum străluceau în 
semiobscuritatea de pe terasă. De unde te cunosc 
eu, Blondule? Cine eşti tu de fapt? 

Blondul observă o pisică ce se adăpostise de 
ploaie lipindu-se strîns de un trunchi; stătea acolo 
nemişcată, ghemotoc cenusiu, asteptind răbdătoare 


trecerea vijeliei. | ms ne 
— Aha, zise Comisarul urmarind privirea Blon- 


dului, stiu la ce te gindesti. Ti-ai adus aminte de 
mitele pe care... Probabil iti zici că sînt o bestie fara 
pereche. Şi cînd te gindesti! Dacă am fi prieteni de 
mai mult timp, ai pricepe umanismul, adevăratul 
umanism al faptelor mele... Vrei să fim prieteni, 
Blondule? Îţi ofer prietenia mea sinceră... 

Prin înghesuiala de mese de pe terasă îşi făcu loc 
către ei netunsul în straie de călugăr. 

— Mintuiti-va sufletele! suspină el, intinzindu-le 
un vas metalic ruginit în care licărea stins o apa 
întunecată. 

— Pleacă de aici, se zburli Comisarul. 

— Se apropie judecata din urmă, făcu sfintuletul 
cu acelaşi glas subtirel şi un tunet prelung, dintr-o 


parte în cealaltă a cerului, îi sublinie parcă vorbele. 
Comisarul tresări. 

— Ei... şopti el palid, ce trebuie să fac... pentru 
a-mi mintui sufletul? 

— Moaie-ţi degetele în apa sfinţită... şi plăteşte! 
Mila cerului o poţi cîştiga şi cu argint pamintesc! 

— Nu mai spune!? nu se putu abtine Comisarul, 
strecurîndu-i o bancnotă şi urmărind cu o expresie 
stranie făptura fantomatică a călugărului care se 
îndepărta. 

— Te temi? îl întrebă deodată Blondul. 

— Cu lucrurile astea nu poţi fi sigur niciodată... 
Dacă Dumnezeu există într-adevăr? 

— Te temi de moarte? îşi preciză Blondul 
întrebarea. Mopsul îl privi. Pe faţa prelungă a 
Blondului surisul acesta era o ironie pentru el, sau 
ce? 

— Eu sîntun om foarte bun, păru Mopsul ca 
schimbă subiectul. Şi tu eşti un băiat admirabil, 
Blondule! Dar prezenţa ta în acest oraş mă 
deranjează teribil, îţi spun foarte sincer. N-ai vrea 
să pleci? N-ai vrea să-ţi petreci permisia în alt oraş? 
Sînt atitea oraşe minunate! Să-i dai griji altcuiva, 
nu mie... Vărului lonel, plesni-i-ar mutra, care e 
comisar la Piteşti... Sau prietenului Julică, cadea-i- 
ar dinţii, sau fratelui Bebică, săruta-l-ar ciuma 
bubonică... Sau, de ce nu pleci la Bucureşti? Acolo 
viaţă! De ce naiba să ancorezi definitiv în oraşul 
acesta? Îmi eşti tare drag, Blondule, dar, te rog, 
cară-te de aici... Ce spui? 

— Nu, răspunse Blondul, după o tăcere. N-am 
putea discuta despre ceva mai vesel? 


— Şi daca te arestez? întrebă Mopsul pe un ton 
brusc agresiv. 

— Arestează-mă, făcu Blondul, domol. 

Ploaia încetase demult şi pe bulevard ieşise 
lumea; Mopsul îl conduse pe Blond pina în fata 
unei clădiri sumbre. 

— Uite aici e frigiderul, zise. 

— Cum? 

— Închisoarea oraşului... Aici vei ajunge... pre- 
simt. 

— Da, dar după ce-i viu de hac generalului, zise 
Blondul bine dispus. 

— Ascultă, nu vorbi aşa! Iti dai seama ce voi pati 
eu dacă batrinului von Bohm i se va clinti măcar 
un fir de păr cit timp se află în oraşul meu? 

Comisarul îşi îndreptă spinarea. 

— Să fim serioşi! Vezi-ti de treabă, Blondule, am 
glumit, n-am nimic cu tine... Ţi-am spus: individul 
care-l urmărea pe general a fost arestat. 

— Şi totuşi eu continui să te neliniştesc, strecură 
cu blindete Blondul. 

— Da, dar ştii de ce? Numai fiindcă nu reuşesc 
să-mi aduc aminte de unde te cunosc! 

— Acolo, în frigider, zise Blondul, făcînd un gest 
în direcţia sumbrei clădiri, au ajuns multi 
dintraceia despre care nu reuşeai să-ţi aminteşti 
de unde-i cunoşti? 

— Au ajuns cîțiva, ca să fiu sincer, zise Mopsul. 

— lată o informatie optimistă pentru mine, 

Comisarule. 


— O informaţie amicală, Blondule... Ce părere ai 
despre mersul războiului? 

— Merge minunat! 

— Aceasta e părerea ta, sau a proaspătului tău 
prieten, doctorul von Braun? 

— Părerile noastre coincid, domnule Comisar, 
zimbi cu perfidie Blondul. Ai ceva împotrivă? 

Acum înaintau pe strada principală, printre 
valurile de femei, copii şi bătrîni care ieşiseră la 
plimbare, după ploaie. 

— Ştiai că doctorul von Braun e agent secret? 
întrebă Mopsul. 

— Nu. El spune că e corespondentul unei revis- 
te... 

— E agent secret, l-am dibuit eu... 

— Putin îmi pasă... Are o conversaţie plăcută, e 
cult şi politicos... 

— Va întîlniţi cam des... l-ai făcut cunoştinţă şi cu 
noua ta cucerire, Vera Mihadas, asistenta 
doctorului „y z”. 

— Mihadaş o cheamă? Habar n-aveam... E o 
exaltată... 

— Triunghiul vostru e foarte ciudat, zise Mopsul. 
Te pomeneşti că şi tu, Blondule, eşti agent secret, 
iar eu un dobitoc! 

— Te pomeneşti, aprobă grav Blondul. 

— O să-mi dau demisia, oftă Comisarul. O să mă 
retrag la ţară... 

— Nu te grăbi... Mai există încă destule pisici sin 
oraş... 


Blondul rămase singur într-un colţ al parcului, cu 
vederea spre bulevard; urmărea visător trecătorii; 
după un timp i se păru că pe bancă alături de el se 
aşează cineva. Nu era nimeni! O iluzie; se 
întoarse încet şi-i zimbi iluziei... 

Blondul mergea către casă. 

Ploaia încetase numai de citeva minute. Nervii 
din atmosferă se descărcaseră, văzduhul era moale 
şi era plăcut să-l respiri. Era plăcut să trăieşti. La 
asta se gindea si Blondul: că e plăcut să trăieşti. E 
drept că momentele cînd simţi plăcerea vieţii sînt 
rare, dar, cine ştie, asta nu va dura poate la 
nesfirsit. Norii se destrămaseră pe cer în fişii lungi, 
paralele, şi vîntul îi întinse de la un capăt la altul al 
orizontului. Da, viaţa, fiecare clipă a ei trebuie 
degustată şi savurată ca un vin bun. Fiecare clipă, 
secundă de secundă, chiar dacă bănuieşti că miine 
sau poimiine o mină va exploda sub picioarele tale 
şi te va trimite... te va trimite acolo, acolo unde 
vîntul deşiră şi rostogoleşte norii... 

Oamenii însă nu se pricep la asta, încă nu există 
ştiinţa degustării vieţii; oamenii sînt paralizati de 
spaima bombei care va exploda... 

Blondul deschise poarta. 

„Ce naiba s-a întîmplat?!” gîndi, dînd în lături 
din drum resturile unui ghiveci de flori izbit de 
pămînt cu violenţă. Casa părea pustie. Blondul 
trecu în camera sa şi se lungi pe divan, încercînd să 
facă puţină ordine printre gîndurile neliniştite care- 
| framintau, dar peste cîteva minute îşi dădu seama 
că e ceva ciudat la mijloc. Dar ce? Se ridică în capul 


oaselor şi ascultă. A, da, e clar. Liniştea e ciudată! 
Liniştea!  Lipsea  obişnuitul  vuiet  nelămurit, 
trepidatia, mutatul mobilelor sus la etaj, glasurile 
filtrate de pereti, tipetele copiilor, bubuitul infundat 
al pasilor. 

Blondul se intinse iar, gindindu-se ca or fi plecat 
toţi în vizită, dar peste un minut se ridică, ieşi în 
antreu şi de-acolo în hol. Bătu la prima uşă, nu 
primi nici un răspuns. Apăsă pe clanta si întredes- 
chise uşa. 

Aruncă o privire prin cameră — aici locuia vădu- 
va unui ceferist, împreună cu doi băieţi — nu era 
nimeni, doar desteptatorul ticăia singur şi 
încăpăţinat pe bufet; văzu olita celui mic, răsturna- 
tă, şi o tigaie uitată pe plită în care mincarea se 
arsese de tot. 

— Alo! strigă Blondul. Nu e nimeni aici? 

Mirosul de mîncare arsă îl zori spre uşa urmă- 
toare pe care o găsi închisă. Bătu, dar nu primi nici 
un răspuns. Blondul fugi la etaj — aceeaşi pustie- 
tate. Un fior straniu îl cutremură, nu era teama, 
era ceva mai rău decit teama. Se pomeni singur 
într-o casă pustie, şi începea să bănuiască ce se 
intimplase. Alergă ca scos din minţi pe cărarea din 
grădină, şi deodată se poticni de ceea ce fusese o 
bancă — scîndura, sfirtecata şi ruptă, azvirlită de-a 
curmezişul cararii. Din fuga Blondul o coti la 
dreapta, ocoli şirul de tufe de coacăze şi fugi spre 
fundul grădinii, trecu de cei doi nuci şi văzu 
deodată că adăpostul nu mai exista. Bomba lovise 
chiar în locul acela. Explozia răvăşise pămîntul 


amestecîndu-l cu trupurile sfirtecate ale celor ce 
credeau că se pot adăposti cu adevărat în tranşeea 
mizerabilă pe care şi-o scobiseră acolo în grădină. 
Miinile, capetele, picioarele, laolaltă cu sîngele si 
pămîntul alcătuiau elementele unui tablou 
batjocoritor. Blondul îşi întoarse încet privirea 
gindindu-se la cele trei bombe pe care le azvirlise 
pilotul, disperat, gindindu-se poate că mai cîştigă 
cîteva secunde. 

Blondul văzuse destui morţi, nu-l mai impresio- 
nau; îl chinuiau însă alte gînduri. Poate că destul 
de ciudate, şi fără legătură cu ceea ce se 
întîmplase. Se dădu înapoi. Văzuse destul. Abia 
acum observă că unul din cei doi nuci se înclinase 
mult într-o parte şi din adîncimile pămîntului 
rădăcinile îi tisnisera dureros, ca nişte uriaşe vene 
smulse din țesutul lor. Şi încă ceva de neînțeles: el 
era primul care descoperise dezastrul. 

Fugi din grădină şi bătu iarăşi la toate uşile. 
Rămăsese,  neîndoios, singurul supraviețuitor, 
tocmai el care nu era decît locatar temporar al 
acestei case. Auzi o pisică mieunind jalnic undeva 
la etaj, încercă uşile şi-n cele din urmă îi dădu 
drumul. Mita roscovana o zbughi pe scara-n jos. Si 
ea supravietuise. Blondul reveni in apartamentul 
lui Timar. 

„Sînt sfîrşit, piticule”, sopti. 

Pe scaun zăceau aruncaţi nişte pantaloni vechi; 
îi luă de acolo voind să elibereze scaunul, şi atunci 
din buzunarul de la spate alunecă uşor cheia 
pendulei şi căzu jos, făcîndu-l să tresară. Ridicînd-o 


se gîndi că sărmanul Timar o căutase citeva zile 
zadarnic şi pînă la urmă se lăsase păgubaş, iar 
pendula se oprise. Puse un scaun în dreptul ei şi 
invirti cheia de nouăsprezece ori. Apoi clătină limba 
de bronz, ca s-o puie în ritm, şi aranjă acele după 
ceasul său. De ce făcuse asta? Ca să-l răzbune 
cumva pe Timar? Complet absurd... Altceva... 
Altceva... 

Pendula tacanea uscat şi monoton şi limba aurie 
de bronz se mişca ritmic în pînza îngustă de aer din 
cutie, punînd parcă iarăşi în mişcare timpul ce se 
oprise pentru toţi cei care locuiseră în casa aceea. 

A doua zi, la prima licărire a zorilor, se ivira 
moştenitorii, rudele şi prietenii şi începu o zarvă 
fantastică. Blondul fu imediat gonit din casă de 
către un fel de nepot al lui Timar; acesta venise 
însoţit de nevastă-sa ce arunca priviri lacome 
împrejur şi pipăia cu miinile lipicioase tot ce vedea, 
uşile, mobilele, farfuriile, covoarele. 

După ce făcu vreo sută de paşi, se opri să-şi 
mute ranita pe umărul stîng. Se cauta în buzunar 
de ţigări şi, surprins, dădu de cheia pendulei. Intti 
voi să se întoarcă, s-o remită moştenitorilor, dar îşi 
aminti de femeiusca cu miinile cleioase si se 
razgindi. Ei şi aşa n-o să-i pese daca pendula merge 
ori stă. Cît despre neurastenicul acela de nepot, el 
şi aşa de fapt nici nu există. E doar o anexă a ei, o 
nenorocită anexă, fără personalitate. 

„Bine, gîndi Blondul. Bine, bine, bine”, îl imită el 
pe doctorul von Braun. Putin mai încolo, la intrarea 
în piaţă, era o cofetărie unde intrase adeseori; era 


prea de dimineaţă însă, şi nu era deschisă. 
Moştenitorii se cam grăbiseră, şi poate de fapt 
petrecuseră întreaga noapte la pîndă în faţa casei, 
în salcimi, si coboriseră toţi dintr-o dată... Era încă 
răcoare, şi femeile ieşeau cu mătura şi căldarea şi 
stropeau trotuarul. Era o privelişte plăcută, absurd 
de pasnica. Un batrin cu proteză de lemn în locul 
piciorului drept mătura în faţa unui bloc cenuşiu. 
Văzîndu-l pe Blond că fumează îi ceru foc. 

„Pe unde ţi-o fi rămas piciorul, batrine? gîndi 
Blondul. În Austria, Slovacia, ori poate în ltalia? 
Oare acuma, după atitia ani de cînd nu-l ai, simţi în 
locul rămas gol reumatismele toamnei, ori 
senzaţia  călduţă, ameţitoare şi vaporoasă a 
primului moment, imediat după ce schija a scrisnit 
veselă pe oasele tale? Si, în general, ce-i fi gindind 
tu, cu mintea ta slăbită de ani, despre lume, despre 
viaţă, despre războiul ăsta?” 

„Ce mindru te tii, băiatule! gîndi celălalt. Esti 
mindru că trăieşti încă şi-ţi dai aere de viteaz 
pentru zgirieturile pe care le-ai primit... Poate chiar 
acum vii de la gară, şi ai vreo două săptămîni 
permisie şi eşti sigur în dimineaţa asta că timpul se 
va opri, şi că aceste două săptămîni nu vor trece 
niciodată; şi, cînd colo, ca miine va trebui să te 
întorci pe front, şi atunci ai să te gindesti că mai 
bine n-ai fi venit, şi oare unde o să-ţi rămînă 
oasele, băiatule, băiatule!” 

— Mulţumesc frumos, făcu batrinul cu picior de 
lemn. 

— N-ai de ce, zise Blondul şi trecu mai departe. 


Merse prin piaţă, se întoarse în parc, ocolind pe 
strada unde locuia Mopsul; şi tot aşa vremea trecu, 
şi se întoarse înapoi la cofetărie, care se deschisese 
între timp. 

Avea două ziare proaspete, şi ceru un ceai, 
asezindu-se într-una din lojile instalate de-a lungul 
peretelui, asemănătoare cu nişte compartimente de 
tren. Ceaiul era fierbinte şi amărui. Era un ceai 
făcut din cozi de vişine şi cireşe, şi din altfel de cozi, 
o specialitate a casei. În ziar citi anunţul 
CREŞTINULUI: „Astăzi, NU”, şi ultimele ştiri de pe 
front. Ca de obicei toate mergeau bine. Apoi în 
cofetărie intrară trei studente: Dorina, Dina şi 
Dana, şi se aşezară în loja lui şi cerură cafele negre. 
Dorina era micuță şi avea pometii ieşiţi în afară, si 
ochii mari, trişti, părea o combinaţie turco- 
mongolă; vorbea numai despre lucruri serioase şi 
stranii, şi le ghicea în cafea prietenelor. Dina, o 
blondă roscovana, puţin pistruiată, avea ochi 
luminosi si vag ironici; părea ferm hotărită să nu ia 
nimic în serios, pînă la moarte. Blondul o simpatiza 
pe Dina. Dana era o brunetă gravă pe care o 
interesau bărbaţii bine. Blondul le întrebă dacă nu 
participă la concursul de frumuseţe. Vai, care 
concurs? se mirară ele. Se poate? Nu ştiţi? Blondul 
deschise ziarul local la pagina a treia şi le arătă 
anunţul tipărit cu aldine, în chenar gros, ca de 
doliu: 

„În cadrul pregătirilor pe care le face oraşul nos- 
tru, prilejuite de sosirea generalului von Bohm, 
ilustrul erou care s-a acoperit de glorie în 


Egipt, 


Polonia, Franţa, Rusia, Norvegia şi peste tot, AZI, la 

primăria urbei, un jur alcătuit din distinse 

personalităţi ce reprezintă gustul public al oraşului 
VA ALEGE CEA MAI FRUMOASA RE- 
PREZENTANTĂ A SEXULUI FRUMOS, 

în cadrul unui concurs prezidat de eminentul om de 

litere, dr. von Braun”... 

Mai departe erau înşirate unele condiţii pe care 
trebuiau să le îndeplinească doritoarele de a lua 
parte la acest concurs. 

După o consultare foarte serioasă, fetele hotarira 
că ele nu vor participa. Blondul îşi luă rămas bun. 
Spuse că e posibil să nu le mai întîlnească. leşi. 

Îşi atintea privirile în ochii trecătorilor. Oricare 
din ei putea fi omul de legătură, şi oricare putea fi 
un duşman. 

„— Sint în mare impas, piticule!... Omul de 
legătură încă n-a apărut, iar dacă mă caută la 
vechea locuinţă nu mă va mai găsi.” 

„— Fără miorlăieli, piticule. Nu eşti singur, şi 
asta e important. Omul de legătură trebuie să 
apară dintr-o clipă într-alta”. 

Chiar atunci o văzu de departe pe Vera. Venea 
drept către el. Mergea repede şi nu-l slăbea din ochi 
şi încă de la distanţă îi recunoscu expresia 
concentrată a figurii, aşa cum o ştia. 

„— la-o către stînga, piticule! Ocoleşte-o!” 

„— Dar dacă omul de legătură e chiar ea?” 

„— Ma faci sa rid. Ştii bine că nu poate fi ea 
omul de legătură”. 


— Te-au dat afară, zise Vera. Eram sigură. 
Veneam să te iau la mine. Părul i se răsfirase în sute 
de suvite subţiri, mlădioase. În ochi avea aceeaşi 
licărire aspră, puţin rea, care-l mai surprinsese şi 
altădată pe Blond. 

— Ar trebui să te prezinti la concursul de fru- 
musete, zise el. Da, da, generalul ar fi încîntat să-i 
oferi chiar tu pîinea şi sarea. Le va molfăi cu multă 
plăcere între gingiile lui slăbite prin războaie... Da, 
da, generalul se va îndrăgosti pe loc de tine şi vei 
face o carieră strălucită, poate vei deveni vedetă de 


cinema chiar. 

Blondul o privi mirat că fata nu reacţiona în nici 
un fel. 

— Vei putea locui la mine cit vrei, continuă ea, 
fără să-l asculte. Vei fi logodnicul meu venit de pe 
front, aşa le vom spune tuturor: „Da, doamnă... da, 
domnule... A sosit logodnicul meu... de pe front, 
desigur...” 

„larăşi logodnicul! Văd că nu i-a trecut!” 

— Ăsta-i tot bagajul tău? Toată averea ta se află 
în rucsăcelul ăsta cîrpit? 

Blondul se  încruntă pentru  jignirea adusă 
bătrînului său rucsac. 

— Generalul von Bohm ar fi foarte mulţumit să-l 
întîmpini numai tu la barieră, zise. S-ar lipsi 
bucuros de toţi ceilalţi. 

— Amo cameră mică în care abia dacă încap 
două suflete, dar foarte drăguță. Cred că o să-ți 
placă. O să-ţi fac cafea foarte neagră şi foarte tare 
şi vom sta pina tirziu la fereastră, şi toţi vecinii ne 


vor birfi. Tot cartierul, tot oraşul, universul tot! Nici 
nu poţi bănui ce lucru plăcut e ăsta! De cînd visez 
să dau un astfel de prilej de birfa! 

— Serios că trebuie să participi la concurs, 
trăncăni mai departe Blondul. În toată Germania 
nu găseşti o fată frumoasă ca tine. Cred că 
generalul ar fi în stare să te ia şi de nevastă, ori să 
te înfieze. 

— Am şi o pisică, dar nu e numai a mea. Stă cite 
două-trei zile, şi apoi dispare, se duce la celălalt 
stapin, dar se întoarce iar după un timp... 

— Vezi să nu dispară de tot, zise Blondul. 
Cunosc un mare amator de pisici... 

— O cheamă Augusta pe pisică, dar nu sînt de 
loc sigură că nu-i motan. 

— Există un mare specialist care se pricepe bine 
la pisici. Uneori îi place să le prăjească de vii. Ar 
trebui să duci imediat la dinsul pe mita asta 
nastrusnica a ta, să-şi dea cu părerea... 

— Ti-am spus că nu-i numai a mea. Ar trebui 
să-l întreb şi pe celălalt proprietar. 

— Întreabă-l! 

— Ce prostut esti, iubitule! Nu pricepi că nu-l 
cunosc? 

— Asta depăşeşte înţelegerea mea. De unde ştii 
atunci că el, celălalt proprietar, există? 

— Fiindcă ori de cite ori revine, Augusta are o 
fundita roşie, sau... 

— Inseamna că e pisică, dacă e roşie. 


— Asta mă încurcă şi pe mine: uneori e roşie, 
alteori e albastră, numai că tu nu mă laşi să spun 
pînă la capăt! 

— Poate că nici celălalt proprietar nu ştie sexul 
pisicii; ar trebui să vă consultaţi. 

— Cum? 

— Să-i pui şi tu o fundita, şi, către a treia zi, 
cînd mita dă semne că are de gînd s-o ia razna, să 
pui un biletel în fundita. 

— Se vede imediat ca esti conspirator, iubitule. 
Mie nu mi-ar fi venit o asemenea idee. Numai ca de 
unde să ştiu cînd are de gînd Augusta s-o ia razna? 
Nu mă anunţă niciodată dinainte, ceea ce nu-i 
frumos din partea ei. 

— Pai, cînd observi că începe să se catere pe 
pereţi de plictiseală. Acesta ar fi semnul că i-a venit 
dor de ducă... 

— Mare pisălog eşti, iubitule. Dar eu te iubesc 
aşa cum eşti: pisălog şi prostut... Stai, am ajuns. 

— Unde am ajuns? 

— Acasă. Acasă la mine. Acasă la noi. 


CAPITOLUL 11 


Cînd se trezi văzu că Vera îl priveşte, pîndindu-i 
parcă fiecare mişcare. Stătea în geam, dar părea 
foarte, foarte îndepărtată, poate din cauză că în 
spatele ei se vedea cerul, iar dincolo de cer, pînza 
stravezie şi abia vizibilă a lunii, pe un albastru 
scînteietor, cutremurat de unduiri prelungi. 


Blondul îşi roti încet privirea prin odaia mică şi 
întunecoasă. 

— Cit e ceasul? 

— Poti să mai dormi, iubitule. Şi ai fi putut sami 
spui şi bună dimineaţa. De ce mă întrebi atît de 
răstit cît e ceasul? Te trezeşti supărat întotdeauna? 
Asta nu-mi place... 

— De ce stai acolo şi te uiţi aşa la mine? Tu nu 
te-ai culcat de loc? Ai vegheat mereu la fereastră? 

— Mi-a fost putin rău. M-am uitat la tine cum 
dormi. Tu ştii cum dormi? 

— Ai fi putut sa mă trezesti. 

— La ce bun? Eşti drăguţ cînd dormi... Ca un 
copil. lubitule! Mă asculti? Vreau să te întreb ceva. 
Nu e neapărat nevoie să-mi răspunzi, totuşi eu te 
rog să-mi răspunzi... dacă nu... dacă poţi... dacă nu 
se scufundă galaxiile din cauza asta... 

Blondul se ridică şi o privi ţintă. Vera se apropi- 
ase, purta un capot subţire, albastru, şi arăta 
foarte fragilă şi tînără, aproape o fetiţă. Altădată i 
se păruse mult mai voinică; Blondului i se făcu 
deodată milă de ea. Incerca să-i suridă, făcu un 
efort chiar, însă în dimineaţa aceea plutea ceva în 


atmosferă... | | 
— Da? Vrei să mă întrebi ceva? 


— Da, şi am să te întreb repede şi direct: iubitule, 
de ce trebuie să moară generalul von Böhm? 

Blondul o prinse uşor de mînă. 

— Repede şi direct! Vera, de ce ţii tu neapărat sa 
scoţi din mine un om misterios, un conspirator, 


cum zici tu? Ce e jocul acesta? Îți par mai 
interesant aşa? 

— De ce esti încăpăţinat şi rau cu mine? Nu vrei 
să-mi răspunzi? Spune-mi, de ce trebuie să moară 
generalul? Explică-mi, povesteşte-mi ceva despre el 
şi despre moartea care-l aşteaptă! la-ţi zimbetul 
acela răutăcios şi neîncrezător care-mi place mie, şi 
spune-mi un basm despre asta. Despre generalul 
von Bohm şi despre moartea sa, şi despre felul cum 
tu ai să-i vii de hac... 

— Astea sînt fanteziile tale, Vera! Blondul făcu 
un gest ca şi cum ar fi destrămat o plasă nevăzută 
care-l înfăşură pe nesimţite. Habar n-am de unde ai 
scos că generalul trebuie să moară. Generalul von 
B6hm... Eroul din Egipt, Franţa, Polonia, Rusia, 
Norvegia etc... Eroul ăsta! Lasă-l în pace! Lasă-l în 
pace, Vera! 

— Ai vorbit prin somn numai despre asta. Si 
despre un pitic... Cu piticul acesta, de fapt, 
conversai. Duceai lungi discuţii, filozofice, savan- 
te... Dar piticul nu mă interesează. Vreau să ştiu 
doar cum îi vei face de petrecanie generalului! 

— Nu vorbesc niciodată prin somn. Tu ai 
inventat-o! 

— Îmi spui de ce trebuie să moară generalul? 
Trebuie să-mi spui! Nu poţi păstra singur un secret 
atit de mare! Trebuie să-i spui logodnicei tale! 

— Nu lua în serios ceea ce aiurează oamenii prin 
somn. Auzi, Vera? intelegi? Prin somn oamenii 
spun orice... 


— Ce păcat! Ai mai spus, printre altele, că mă 
iubeşti! Asta e orice? 

— Ei vezi! Sigur că nu e adevărat! Eu nu te 
iubesc! 

— Ba da, iubitule, mă iubeşti, fără să ştii tu mă 
iubeşti, şi acum îmi vei spune imediat de ce trebuie 
să moară generalul. Trebuie să-mi spui! Nu mai 
aştept nici o clipă. Mă uit în ochii tăi şi te hipnotizez. 
Ai să-mi spui! 

Blondul se apăra din toate puterile. 

— Habar n-am, deşi motive ar fi destule. Toată 
lumea ştie ce bestie e batrinul von Bohm si cite a 
făcut el pe front, şi în spatele frontului. Chinuieşte 
oamenii... Nu m-aş mira să se găsească într-o zi 
unii care să-i pună gînd rău. Numai că eu nu ştiu 
nimic despre asta, înţelegi? 

— Înţeleg, iubitule, şi nu te mai întreb nimica. 
Numai un singur lucru: cum ai de gînd să-i vii de 
hac? De ajutorul meu n-ai nevoie cumva? iti stau la 
dispoziţie! Fac pentru tine tot ce vrei! Dacă vrei, îl 
aranjez eu pe general... 

Blondul se răstumă pe pernă şi rise cu poftă. 
Vera era foarte drăguță, şi stătea mereu în fata 
geamului, iar în spatele ei se vedea cerul şi cîţiva 
nourasi albicioşi. Părul ei, răspîndit în sute de 
suvite ca nişte şopirle negre, părea pierdut printre 
nori. 

— Ar trebui să te fotografiezi aşa, zise el, eşti 
frumoasă. Eşti foarte frumoasă! Eşti iubita mea de 
cîteva zile. Chiar aşa: iubita de cîteva zile. lubita de 


douăzeci şi două de zile. Atita mai am de stat: 
douăzeci şi două de zile. 

Pe geam apăru dintr-o dată o pisică albă. Se 
prelinse elastică, sări fără zgomot şi veni să se frece 
de colţul canapelei, cu coada ridicată, torcînd. 

— E Augusta, zise Vera. Pisica mea cea mică, şi 
dragă, şi necredincioasă. 

— A, s-a întors de la celălalt stapin. S-a plictisit 
acolo şi a venit să se plictisească şi aici. 

— Nu, s-a întors în urmă cu două zile. Mă tem 
că azi mă părăseşte iar. Dar acuma nu mai rămîn 
singură. Augusta, vino aici! 

Pisica miorlăi, prieteneşte, apropiindu-se cu paşi 
moi de Vera, o privea cu ochi subtiati, continuînd 
sa toarca. Vera o ridică în braţe şi o mingiie. 

— Oare, spuse Vera, cum i-o fi zicînd celălalt? 

— Ar trebui să-l întrebi. Dacă spui că miţa s-a 
reîntors de două zile, înseamnă că azi pleacă 
neapărat. 

— Dar nu i s-a făcut de ducă! Uite ce liniştită e, 
cum toarce... 

— Nu, dar e nervoasă, deşi toarce. Precis că 
pleacă azi. 

Vera scrise ceva pe o bucăţică de hirtie, o 
împături, apoi o prinse în nodul unei panglici 
galbene. Panglica i-o legă pisicii de gît. 
Augusta părea obişnuită să poarte panglici, ba 
chiar părea mai veselă. Sări pe geam, şi apoi 
dispăru. 

— S-a dus, zise Blondul. Ce i-ai scris? 

— Deocamdată numai atît: „Salut!” Suficient, 
nu? 


— Mai mult decit suficient! 


CAPITOLUL 12 


În aceeaşi zi Blondul îl întîlni pe Mops. Mopsul 
era foarte bine dispus. Parcă slăbise puţin în 
ultimele zile, şi-i stătea mai bine aşa, cu figura 
înceţoşată, obosită. 

— Confratele tău, spionul, a mărturisit totul, 
anunţă el, şi pîndi reacţia Blondului. Dar nu cu un 
interes teribil, ci mai mult pentru a se amuza. 

Blondul simţi în spate un fior neplăcut si 
strănută de trei ori în şir. 

— Ai răcit, zise Mopsul. Ai igrasie la noua 
locuinţă? Acolo unde te-ai mutat după moartea 
lui Timar... Blondul observă privirea complice 
a Mopsului. Era o privire complice de bărbat, care 
ştie ceva, he, he, despre alt bărbat, şi poate că-l 
invidiază. Nimic mai mult! Aşa părea. 

— E drăguță foc, suspină el. Ar fi păcat sa nu 
aveţi un copil. Merită, pe cinstea mea! Azi, miine te 
întorci pe front, şi precis ai să mori. Ai să mori 
liniştit, ştiind că ai urmaş. 

— Mulţumesc pentru sfaturi, cît mă costă? zise 
Blondul. În ceea ce priveşte moartea, ţi-am mai 
spus... Eu nu mor... N-am să mor niciodată. 

— Mai luăm un rînd, zise Comisarul. Bulibaşa 
are parale multe, fiindcă e om deştept. Confratele 
tău, spionul, însă, e un prost şi jumătate. L-am 
purtat pe sfori cum am vrut. Peste trei-patru zile 


soseşte generalul... Dă-l în trăsnet! Dacă nu l-aş 
avea în pază, nici nu mi-ar păsa!... Ştii cine o să-i 
ofere piine şi sare la barieră? Una, Didina roşcova- 
na, cea mai mare fufă a oraşului. S-a prezentat la 
concurs şi l-a îmbrobodit pe preşedintele juriului 
numai din ochi. Pe nenorocitul ăla, care face pe 
agentul secret, aschimodia, stafia ambulanta, 
prietenul tau, doctorul von Braun, pe linga care te 
guduri tu... 

— E un om distins... Îl citeşte pe Lessing şi are 
idei. Doctorul von Braun, de el vorbeam. Şi mă 
simpatizează. lar în ce priveşte pe fecioara Didina, 
şi ce dacă-i fufă? Crezi că generalului îi trebuia o 
fiinţă pură? 

— Nu-i arde lui de aşa ceva, n-are gloanţe, dar 
nici, frate, fufa intiia a oraşului! Fufa cu cea mai 
scurtă fustă din oraş! Auzi, poartă fustă numai cu 
puţin mai jos de genunchi... Cine a mai văzut una 
ca asta? 


A doua zi, nu mult înainte de amurg, Blondul 
stătea culcat şi se gîndea că-i vine să se urce pe 
pereţi, cînd intră Vera. Avea cu dinsa cosuletul ei 
de cumpărături, mai avea o bluzita neagră, fara 
mineci, care-i stătea foarte bine, şi mai avea un 
zimbet ciudat de triumf. Blondul încă n-o văzuse 
zimbind aşa, deşi avea impresia că o cunoaşte din 
timpuri străvechi... 

— Am cumpărat lapte şi ouă, iubitule. Ştii că s- 
au scumpit iar? 

— O să-ţi mai dau bani. Am bani destui. 


— Of, prostule, nu e vorba de bani! Am mai 
cumpărat ridichi, ce păcat că n-am şi puţină 
smîntînă, şi am cumpărat o sticlă cu vin. Ti-am 
făcut o surpriză, nu-i aşa? 

— Vin? Bravo! 

— Nu, adică nu vin. Şampanie. Şampanie 
„Rhein”, cea aducătoare de tinereţe veşnică. Spune, 
sînt sau nu sînt o zeiţă? 

— O zeiţă fără uniformă. Şi ce-ai mai adus aco- 
lo? 

Vera feri cosuletul. 

— Mi s-a întîmplat ceva neprevăzut... Cu totul 
neprevăzut, şi nu ştiu dacă am procedat cum 
trebuie, şi mi-e frică să nu mă certi. Dar eu sînt 
cam nepricepută, şi tu ar fi trebuit să mă înveţi 
cum să procedee în caz că... 

Blondul sări în picioare. Uite cum se adeveresc 
presimtirile! 

— Vezi, urma Vera, tocmai cind terminasem de 
făcut cumpărăturile, s-a apropiat de mine un 
cetăţean, şi m-a rugat să-ţi transmit salutări, şi 
acest pachet, o dată cu salutările. E foarte greu 
pachetul, şi am obosit aducîndu-l şi am tremurat 
mereu să nu explodeze, ar fi fost păcat de ridichi şi 
de ouă... Fiindcă în pachete ceva ce explodează, 
nu-i aşa? 

Obrajii Blondului se împurpurară. 

— Foarte interesant, dar s-ar putea să fie o 
greşeală la mijloc. S-ar putea ca pachetul să nu fie 
pentru mine. De fapt, cum te-a acostat individul 


ăsta? Şi tu de ce te laşi oprită de necunoscuţi? Şi ce 
a spus, repetă-mi cuvînt cu cuvînt. 

— A spus: Salută-l pe Blond din partea mea, 
domnişoară. Da-i, te rog, pachetul ăsta cu prăjituri. 

— Şi tu ce-ai răspuns? 

— Eu mi-am permis să fac observaţia că sînt 
cam grele prăjiturile. 

— Şi el? 

— Şi-a tras şapca pe ochi şi a zis că e din pricină 
că a plouat ieri noapte... Nu e absurd? Şi ieri 
noapte nici n-a plouat, n-a căzut picătură... 

— Şi cine a asistat la această discuţie spirituală? 
Te-ai uitat împrejur, ai avut atita minte? 

— Nimeni, iubitule, în afară de un ciine care 
rodea ceva pe lîngă noi. Cred că rodea un os, 
săracul. Şi cred că era un cîine veritabil, şi nu unul 
deghizat... După părerea mea, trebuie să fi fost un 
mops. Un biet mops. 

— Chiar mops? 

— Da... Ce, nu-ţi plac mopsii? Nu ştiam. Daca 
ştiam aş fi zis că era un fox-terrier, şi aşa nu prea 
cunosc care-i deosebirea. 

—  Propriu-zis n-am nimic împotriva mopşilor, 
cînd sînt mopsi veritabili. 

— Cred că ăla era un mops veritabil. Nutresc 
această speranţă. Pune, te rog, iubitule, drăcia 
aceea undeva mai departe, aşa ca să nu sărim în 
aer noi, în locul generalului. Vezi ce cuminte sînt, 
nici nu-ţi cer să-mi arăţi ce e în pachet. 
Mărturisesc însă că asta din cauză că mor de frică. 
Spunemi, n-o să sărim în aer? 


— Fii liniştită, Vera, nu sa va întîmpla nimic. 
Prăjiturile nu explodează niciodată. 

— Bine, m-am liniştit. Şi spune-mi, aşa-i că eu 
sînt zeiţa ta fără uniformă? 

— Da, Vera. Eşti zeiţa mea fără uniformă. iti 
mulţumesc pentru toate. Şi acuma, trebuie să plec! 
Trebuie să merg în oraş, dar mă întorc repede. 

— Sînt logodnica ta, aşa e? 

— Da, Vera. 

— Si iubita? 

— lubita de douăzeci şi două de zile. 

— Bine. Atunci sărută-mă. Şi vino repede! Am să 
pregătesc o cină minunată. Şi vom bea şampanie! 


CAPITOLUL 13 


Blondul ajunse pe malul fluviului larg şi liniştit 
şi păşi încet printre sălcii, către zidurile cenuşii ale 
vechii cetăţi. Apa era limpede în locurile acelea, 
ultimele raze ale soarelui abia o atingeau, şi cîte un 
peşte, întorcîndu-se, sclipea ca o oglindă. Sălciile se 
cutremurau fără vînt împrejurul zidurilor batrine ca 
timpul, poate mai bătrîne, si Blondul se aşeză acolo 
în umbră, ascultînd ce-i şoptesc zidurile. 

„Da”, zise el. „Eu sînt”. 

Îşi aprinse o ţigară, privind spre fluviu şi 
ascultind soaptele pietrelor de care se  lipise 
muschiul verzui. 

„Aveţi dreptate. Voi aveţi totdeauna dreptate, 
ziduri puternice...” 


Apoi distinse altă voce, care se insinua printre 
celelalte. 

„Cu tine nu vreau să vorbesc, zise Blondul. 
Fiindcă nu cred în tine, şi tu nu-mi poţi face nimic. 
Tu nu exişti, sînt mai presus de tine, şi te mătur 
din fata mea cu acest zîmbet.” 

Dar vocea insistă. 

„Te lauzi, tu n-ai reuşit niciodată nimic, n-ai luat pe 
nimeni. N-ai nici o putere asupra celor care rid de 
tine!” răspunse Blondul. 

Pe urmă auzi altă voce, una bine cunoscută, şi 
prietenească. 

„Desigur, piticule, răspunse. Acum totul e 
limpede. Totul merge strună, şi nu mai fi îngrijorat 
pentru mine”... 

„O să fac totul, aşa cum îmi spuneţi, răspunse 
apoi zidurilor. De aceea mă aflu aici... Şi tot ce va 
urma, şi ce se va întîmpla mai departe, în viitor, şi 
peste viitor, dincolo de viitor, va fi tot pentru asta. 
Pentru ca oamenii să rămînă oameni, pentru ca 
femeile să rămînă frumoase... Niciodată n-am fost 
mai puternic decît acum, deşi poate cuiva i s-ar 
părea că sînt singur... Şi nu poate să mi se întîmple 
nimic rău...” 

Chiar atunci Mopsul care-l observa de după un 
copac gros, cu trunchiul contorsionat, stînd într-un 
genunchi şi privind printre două ramuri groase, îşi 
pipăi buzunarul şi mîna lui se ridică. Lipi revolverul 
de trunchi, ţinti îndelung cu un aer visător, tinti 
fără să se grăbească, şi-şi mai permise şi un răgaz 


înainte de a apăsa pe trăgaci; Blondul îşi aprinsese o 
a doua ţigară şi nu părea grăbit să se ridice. 

„Peste cîteva minute va începe să se întunece, 
gîndi Mopsul, trebuie să termin pînă atunci, dar 
mai am totuşi aceste citeva minute şi vreau să 
văd... Să văd ce va mai face Blondul... De unde-l 
cunosc? Cînd l-am mai arestat? Sau, cînd l-am mai 
ucis?... Destul! Acum!...” 

Apăsă uşor pe trăgaci. 

Primul glonte se vede că-l lovise în plin pe Blond, 
fiindcă, după o tresărire a întregului corp, căzu 
într-o parte şi părul îi curse în iarbă. 

Mopsul mai ţinti o dată îndelung şi trase iar. Si 
pe urmă încă o dată şi încă o dată. 

„Acum, da! Definitiv! O treabă curată! De grija 
asta am scăpat!”... 

Privi împrejur. Nimeni nu umbla prin locurile 
acelea pustii. Ecoul împuşcăturilor se rostogolise 
slab, printre batrinele ziduri şi murise acolo. 
Mopsul se ridică în picioare şi se întinse, 
dezmortindu-se. „Să merg să văd, gîndi. Dar nu 
vreau să văd. Am văzut destul, de aici. E mort. De 
data aceasta definitiv. Şi aici va rămîne pînă or să-l 
descopere, cine ştie cînd. Putin îmi pasă. Poate n- 
are să-l descopere nimeni, niciodată. Straşnic am 
tintit. Mina încă mă mai ascultă. Era nevinovat 
probabil, sărmanul, dar de ce să am totuşi grija lui? 
Am destule. Haide totuşi să-l văd de aproape. Nu. 
N-are rost. Morţii nu sînt veseli. Eu sînt vesel, şi 
vreau să rămîn foarte vesel. Lîngă un mort nu poţi 
fi vesel chiar dacă în fond nu-ţi pasă de el. La drept 


vorbind, nici unui om viu nu-i pasă de unul mort. 
Dar invers? Ha! S-o şterg de aici. Nimeni nu trebuie 
să afle, deşi dacă s-ar afla, vax...” 

Soarele apusese şi o undă de răcoare amestecă 
părul moale al Blondului cu firele de iarbă. Apoi 
nimic nu se mai clinti împrejur. Comisarul plecase 
demult. Doar ceva mai tîrziu, parcă o umbră se 
strecură pe lîngă ziduri. 


CAPITOLUL 14 


Blondul îşi strînse repede lucrurile, şi-şi puse 
ranita pe umăr. 

— Trebuie să plec imediat, Vera. Mă tem că şi 
aşa e prea tîrziu. N-aş vrea să te expun prea mult, 
mai ales acum cînd... Actele mele nu sînt prea în 
regulă. Aşa cum ai bănuit şi tu, din prima clipă. E 
bine să evit încurcăturile, 

— lubitule, ai spus: n-aş vrea să te expun prea 
mult, mai ales acum, cînd... Cînd, ce? Cînd mai 
sînt două zile pînă soseşte generalul? 

— Poate. 

— Dar ne vom intilni iar, nu-i asa, în taină? 

— Nu, Vera, cred că nu trebuie să ne mai 
întîlnim. Ar fi păcat să patesti ceva, nevinovată. 

— lubitule, ce mult te înşeli! Eu nu sînt chiar 
atit de nevinovată. Oare nu eu ţi-am adus pache- 
tul? 

— Da, dar în pachet erau doar nişte prăjituri. 

Vera îşi ascunse faţa în pernă. 


— Nu voi mai fi logodnica ta... Nu voi mai fi 
iubita de douăzeci şi două de zile. 

— Vei fi iubita de trei zile. Trei zile înseamnă 
mult. O veşnicie întreagă! Trei vesnicii! Foarte mult! 
Ar fi fost şi mai mult, dar trebuie să plec. Şi tu să 
nu plîngi, nu vreau să văd lacrimi tocmai acuma! 
Vreau să fii frumoasă! 

— Ştiu că trebuie să pleci. Vezi ce cuminte sînt? 
Niciodată n-am fost atît de cuminte! Nu te întreb 
nimic. Un singur lucru doar te întreb: ne vom mai 
vedea? Cînd? 

— Ma gîndesc, zise Blondul, la bietul Edmond 
Dantes. S-a aruncat cu braţele întinse înainte, 
convins că sub el se află Mediterana. Mediterana cu 
valuri calde şi tulburi... Dar şi noi, ceilalţi, care nu 
sîntem nebuni, avem cite un moment în viata cînd 
ne azvirlim cu fruntea înainte, indiferent ce e 
dedesubt... 

— lubitule, eu sînt foarte bolnavă şi poate nu voi 
mai trăi mult. Ştiu asta, fiindcă am făcut trei ani 
medicină. Mai mult n-am putut. Urăsc medicina, 
urăsc medicii, şi mă urăsc pe mine pentru că sînt 
bolnavă. 

— Sărmanul Timar! zise Blondul. Cheia pendulei 
sale se află şi acum la mine în buzunar. Nu-i plăcea 
de loc cînd i se oprea pendula, parcă i s-ar fi oprit 
viata! Trăia agăţat de pendula sa, virit în cusca ei 
de lemn, lîngă limba de bronz si se legăna într-un 
spaţiu strimt, împreună cu ea. Urăsc spaţiile mici! 
Urăsc cuştile, urăsc pereţii care împart spaţiul 
mare în spaţii mici, viata mare în vietisoare 


mărunte, gîndurile mari în gînduri mici, care 
transformă veselia în frică, iubirea în ură... 

— Ştiu că ai o părere foarte rea despre mine, 
iubitule! Cine ştie ce crezi despre mine! Dar eu pur 
şi simplu m-am îndrăgostit de tine fiindcă ai nişte 
ochi înguşti şi răutăcioşi, care parcă ar ride mereu 
de ceva, şi fiindcă ai venit într-o zi cînd mă rugam 
iadului să se intimple ceva, orice, numai să se 
întîmple! 

— Casa aceea a avut ghinion. Au murit toţi 
fiindcă au avut prea mare încredere în adăpostul pe 
care şi l-au făcut. În război însă nu există cu 
adevărat adăposturi. Nu există refugiu, pentru 
nimeni, nicăieri, niciodată. 

— Aş vrea foarte mult să ştiu ce crezi despre 
mine, dar nu te întreb, ştiu că n-ai să-mi spui, nu te 
întreb nimic, nimic, un singur lucru doar: ne vom 
mai vedea? Cînd? Unde? 

— În război nimeni nu se poate ascunde cu 
adevărat. Nici un şoarece măcar. 

— Aş fi vrut foarte mult să te ajut şi de-acum 
înainte, dar ştiu că n-ai nevoie de ajutorul meu. Si 
niciodată nu mi s-a părut că ai avea nevoie de 
ajutor, şi niciodată n-am avut impresia că eşti 
singur. Totdeauna mi s-a părut că e cineva lingă 
tine. lubesc puterea ta, dragul meu, încrederea ta, 
şi zimbetul acesta răutăcios! 

— Aşa de speriaţi au fost toată viaţa, Timar şi cu 
nevastă-sa, că nici copii n-au îndrăznit să aibă, şi 
mereu oftau din cauza asta. Toţi oamenii ar trebui 
să aibă copii. 


— Nu ştiu ce crezi despre mine, şi nici nu ştiu 
dacă vrei să mă mai vezi vreodată, şi nici nu te 
întreb nimic, nimic, nimic. Dar spune-mi: ne vom 
mai vedea? Cînd? Unde? 

Blondul plecă. 


CAPITOLUL 15 


„Sfinte Paramon, sfinte Alipie şi sfinte Tuhutum, 
fiţi alături de mine! Alături de mine, astăzi...” 
mormăia Mopsul în timp ce-şi punea costumul de 
gală în faţa uriaşei oglinzi ovale din sufragerie; se 
bărbierise şi avea fălcile încă vinete din cauza apei 
reci, iar petele de eczemă dimprejurul buzelor se 
împurpuraseră, fără a-i ştirbi însă prestanţa; 
puştiul îl urmărea cum se îmbracă ţinîndu-şi 
bărbia rezemată în pumni; pe Comisar îl înfuria 
privirea admirativa a copilului. Simtea cum fierbe, 
gata să izbucnească. 

— Şi chiar o să dai mîna cu el? întrebă puştiul. O 
să-ţi facă el această onoare? 

— Taci. 

Mopsul simţi o poftă sălbatică de a scrisni din 
dinţi. Avea energii necheltuite, nu mai ucisese pisici 
de multă vreme. 

— Chiar o să dai mina cu generalul von Böhm? 
insistă copilul. Aş vrea să văd şi eu asta... 

— leşi afară! Lasă-mă în pace! De ce stai aici pe 
capul meu, vezi-ti de treabă, auzi!? Auzi? 


— Generalul von B6hm e foarte înalt? continuă 
copilul. Cam cit e de înalt? 

— Cucoană! zbieră Mopsul. la-ţi odrasla de aici! 
Executarea! Alo! Nu s-aude? 

— E mai înalt decit ceilalţi oameni? Dacă-i erou, 
trebuie să fie mai... 

— Ai spus ceva? întrebă femeia, intrînd. 

— la copilul de aici! Mă enervează! Ce te uiţi aşa 
de superfluu?! 

— Costel, zise soţia Mopsului, încercînd să 
apuce copilul de mina. 

— Nuuuuu!!! ţipă acesta subţire şi obrazul i se 
crispă, făcîndu-se urit. Vreau să-l văd pe tata cum 
se îmbracă... Vreau să discut cu tata despre 
generalul von Bohm, vreau... 

— Tata e nervos... vino... 

În această clipă în cameră apăru un agent. Clipi 
mărunt, săltîndu-se de pe un picior pe altul. 

— S-a contramandat! suflă el, respirind greu de 
alergătură. 

— Ce s-a contramandat, mă? Ziua de miine? 

— Sosirea generalului, domnule Comisar. Nu 
mai vine. 

— Ce zici? 

— Generalul von Böhm a coborit din tren în gara 
Uşneag, domnule Comisar. E oaspetele diviziei 
motorizate, de la Uşneag. 

Mopsul începu să se dezbrace azvirlind cu ura 
hainele de gală. Se privi în oglindă; cum rămăsese 
în cămaşă şi indispensabili, se strimba umflindu-si 
fălcile ca un broscoi; dădu jos şi cămaşa, apoi 


indispensabilii si se plimbă cîteva minute 
strimbindu-se către cel din oglindă şi amenintindul 
cu pumnii; părul negru şi cret din mijlocul 
pieptului era ud de sudoare; în halul acesta îl găsi 
un alt agent care o clipă rămase uluit. 

— Să trăiţi, dom' Co... VINE!!!! 

— Ce-ai spus, mă? 

— VINE!!! A trecut de halta Luncani. 

— Cine, boul lui Dumnezeu? 

— Trenul... Trenul cu generalul!!! 

Gol, Mopsul se repezi la om şi-l prinse de guler. 

— Eşti nebun? Adineaori generalul a coborit la 
Uşneag. 

— S-a urcat iarăşi în tren... M-a trimis dom' 
Marin să vă... 

— Afară! Să vină maşina în cinci minute să mă 
ia! 

— Am int... să tr... 

Se repezi la telefon. 

— Marine! Paştele si dum... şi gri... ce-i circul 
ăsta, mă? Ha? Vine ori nu vine? Vine? Trimite-mi 
maşina! Rămîne cum am stabilit... Tu... la gară... 
vezi... ai grijă ca oamenii... Blondul?... Nu te mai 
teme de el... Ha, ha! 

Zece minute mai tîrziu, Mopsul îşi făcea loc pe 
peron printre oficialităţile, militarii germani, 
reprezentanţii clubului „Elba” şi alti chibiti care 
veniseră să-l intimpine pe generalul von Bohm, 
erou din Egipt, Polonia, Franţa, Rusia, Norvegia şi 
de peste tot. „Ce porcărie!” îşi zise. Dacă ar fi fost 
dupa el, ar fi curăţat peronul. Pustiu l-ar fi lăsat. 


Doar aşa putea să garanteze pentru viaţa 
generalului, pe timpul deplasării de la gară la clubul 
„Elba”. La club n-aveau decit să-l ia în primire 
şi să-l păzească nemţoii lui... 

Mopsul îşi văzu oamenii alcătuind un cordon 
strîns, îl văzu pe Marin, bondoc, tragind liniştit din 
ţigară şi-şi zise că totul e o prostie. Nimeni n-are de 
gînd să-l ucidă pe general. Fusese o informaţie 
falsă. Cine ar fi nebunul? Eh, poate că ar i... 
circulau destule zvonuri cu privire la ceea ce făcea 
generalul cu prizonierii... şi nu numai cu prizonie- 
rii... Dar asta nu e treaba mea, se strimbă Mopsul 
privind în lungul liniei ferate, treaba mea e să-i 
păzesc capul cît timp trece prin oraş, iar mai 
încolo... Uite-o şi pe Didina... Gătită, sulemenită, cu 
tava de argint în mînă... Ea o să-i ofere generalului 
pîine şi sare... Didină, Didină, pui de...! 

Care din ei s-ar încumeta să-l ucidă pe general? 
se întrebă Mopsul fixînd chipurile de pe peron. Toţi 
sînt nişte lingăi, nişte zgirie brînză care... Drace! 
Mii de fiole cu arsenic şi cianură! 

Mopsul se repezi spre un ins care stătea cu 
spatele şi-i puse mîna pe umăr: 

— Blondule! Eşti viu?! Trăieşti?... Ah, scuzati... O 
confuzie... 

Nu era Blondul, deşi în prima clipă ar fi putut 
jura... He, he! Blondul, săracul... Bun băiat. 
Probabil n-avea nici un amestec în... dar poţi şti? 
Sa se termine... 

Un individ jegos se strecura linga el. 

— Dom' Comisar. 


— Ce-i, Mucă? 

— Totu-i în regulă, dom' Comisar. Sîntem numai 
ochi şi urechi. 

— Bine, Mucă. Du-te la locul tău şi ai grijă. 

— Eu numai atît am vrut să vă spun, că-i în 
regulă... 

Preşedintele clubului „Elba”, un neamt stafidit, 
în civil, în ţinută de mare gală, se apropia întovără- 
şit de două cucoane. Îl întrebă, rece, distant, într-o 
românească pocită, dacă fuseseră luate toate 
măsurile cerute. „Da, mein herr”, răspunse Mopsul 
înclinîndu-se şi înjurîndu-l de mamă în gînd. 

Neamtul mormai ceva, cîrnind cu vîrful nasului 
său ascuţit în direcţia fecioarei Didina. Comisarul 
pricepu că preşedintele clubului are serioase 
rezerve cu privire la oportunitatea ceremoniei şi mai 
ales cu privire la Didina; dar încercă să explice că el 
n-are nici o vină, chestiunea fiind organizată de 
municipalitatea oraşului; cele două cucoane 
pufniră din nas, jignite; erau două credincioase 
neveste ale căror soţi ajunseseră demnitari — vai! 
— după ce ele trecuseră de prima şi a doua 
tinereţe... 

Curind după asta, şeful gării apăru cu faţa 
descompusă, aducind o vesta înspăimîntătoare: 
garnitura specială care-l aducea pe general fusese 
semnalată stationind, in fata podului de peste 
Girbova, un riulet timid, aproape secat de căldura 
verii. Cauzele opririi nu fuseseră determinate. 
Agitaţia cuprinse peronul: trenul o fi deraiat? A fost 
atacat de partizani? Podul a sărit în aer? Şeful gării, 


bombardat cu blesteme şi înjurături, se înapoie în 
clădire; se auzira telefoniştii răcnind; o maşină a 
poliţiei plecă spre Girbova; Comisarul îşi permitea 
un zîmbet pe sub mustață, sperind că generalul nu 
va mai ajunge în oraş... Putin îi păsa ce se 
intimplase acolo, în fata podului, important era 
doar ca venirea generalului să se amine, eventual 
să se contramandeze. 

Din nefericire pentru Mops, cîteva minute mai 
tîrziu află că trenul o luase din loc şi acum se 
apropia ferm de oraş. Mopsul scuipă între picioare 
trist, conştient că gestul său fusese observat şi 
dezavuat de cele două gingaşe cucoane în vîrstă, 
care-l acompaniau pe preşedintele clubului „Elba”. 
Mai privi o dată împrejur, tresări la vederea unui 
blond, care iară nu era Blondul, apoi se mulţumi s- 
o observe pe Didina; înconjurată de cîțiva functio- 
nari ai primăriei, şi avîndu-l alături pe doctorul von 
Braun, fata recitea cele cîteva cuvinte pe care avea 
să i le spună generalului, cît timp eroul va gusta 
din pîinea şi sarea ei... 

Mopsul îşi făcu loc spre von Braun, 
întrerupîndu-l dintr-o importantă discutiune pe 
care o avea cu ajutorul de primar. 

—  Gutens morgens, herr docktors, zise 
Comisarul, stilcind intentionat cuvintele. 

— Bun ziu, salută von Braun, acordindu-i o 
privire a ochiului sanatos. 

— Cum o duceti cu digestia, herr docktors? 

— Bun, bun. 


— Nu-l văd pe amicul dumneavoastră, Blondul... 
aruncă Mopsul, nepăsător. 

— Disparut chitva zil... Nu ştiu unde... Pecat, 
avut invitaţie pentru el banchet intim general, club 
„Elba”... Pecat... 

— Pecat, mare pecat, aprobă Mopsul. 

— Nu vezut el? Nu vezut Blond? întrebă von 
Braun. 

»Hotarit lucru, m-am înşelat, bosorogul ăsta nu 
poate fi agent secret,” gîndi Mopsul. Şi răspunse: 

— Nu, mein, herr, nu vezut... 

— Pecat... 

— Mare pecat, repeta Mopsul, indepartindu-se. 

În sfirsit, fu zărit fumul locomotivei; trenul spe- 
cial intră în gară încetinind şi toată lumea se repezi 
spre vagonul din care trebuia să coboare von 
Bohm. În loc de general se ivi întîi soţia acestuia, 
aproape strivită sub greutatea unei imense pălării 
cu pene şi tot felul de actibilduri ce filfiiau, 
tremurau, şi uneori trebuiau să fie culese de pe jos; 
frau BOhm avea o fata jovială, rotundă ca luna 
plină; ea fu salutată de preşedintele clubului 
„Elba”, căruia îi dădu imediat explicaţii; cuvintele ei 
trecură din gură în gură: generalul coboară imediat, 
tocmai îşi pune uniforma; trenul a trebuit să fie 
oprit la pod întrucît eroul a avut scaun. 

În acest răstimp, Didina stătea bosumflată cu 
tava în braţe, simțindu-se frustrată de dreptul ei de 
a adresa primul cuvînt, mai ales că preşedintele 
clubului îi tot arunca priviri mohorite. Comisarul, 
amuzat, rinjea, privind-o; cînd un gînd îngrozitor îi 


trecu prin cap: dacă s-a pus la cale asasinarea lui 
von Bohm prin otrăvire? Cine a furnizat pîinea si 
sarea de pe tava Didinei? Triplu idiot! se înjură 
Comisarul şi vru să alerge, să smulgă tava din 
miinile fetei. Dar era prea tirziu. O rumoare se 
stirni. Sprijinit de doi aghiotanti, generalul von 
Böhm, strălucitor, cobora în persoană scara 
vagonului. 

„Ce chip crincen şi frumos, de războinic trecut 
prin toate, are! Ce privire adîncă; desigur în ochii 
aceia se oglindeşte întreaga ştiinţă a strategiei 
marilor războaie! Ce om impunător! Oooh!” şopti un 
tînăr cu aer visător. 

„Rahat, zise altul, de alături. Von B6hm n-a prea 
mirosit praful de puşcă al fronturilor... Specialitatea 
lui erau prizonierii şi lagărele din Egipt, Polonia, 
Franţa, Rusia, Norvegia şi de peste tot.” 

„Atunci cum a fost rănit?” 

„N-a fost rănit niciodată... Are alte necazuri, ca 
omul...” 

— Acum! şopti ajutorul de primar, dindu-i un 
ghiont Didinei, care se repezi înainte cu tava de 
argint, în timp ce Mopsul privea scena gata să 
leşine. 

— Ce e cu asta? întrebă von Böhm în nemteste, 
aratind spre pîinea din tava şi privind-o pe Didina. 

— Obiceiul este, mein general, să gustati din 
plinea şi sarea ce vi se oferă drept urare de... 

— He, he! rise generalul. Cu plăcere... 

Şi apucă o bucăţică de piine pe care presără 
sarea cu degetele lui pergamentoase. 


— Prea multă sare, Karl! îl opri frau Bohm. Ai 
uitat... 

„Sarea aceea! se cutremură Mopsul. Otravă...” Şi 
se atinti spre general, care mesteca tacticos, 
asteptind să-l vadă plesnind din moment în 
moment. 

— He, he, rise iar generalul. 

— Didina! Discursul! Acum! şopti ajutorul de 
primar. 

Fata încredinţă cuiva tava, se dădu trei paşi 
înapoi, făcîndu-şi loc, respiră adînc şi deodată 
racni: 

— Mein liebe general! 

Avea o voce atit de puternica incit una din cu- 
coanele care-l însoțeau pe preşedintele clubului 
„Elba” fu apucată de un sughit rebel care n-a 
părăsit-o, se pare, nici pînă în ziua de azi. Însuşi 
generalul, cu toată vitejia sa, fu cît pe-aci să se 
înece cu îmbucătura de pîine şi sare; el se holbă 
surprins către Didina, care, emotionata la culme, 
începu să latre un discurs foarte ciudat. 

— Marea Vergnugen! de a vă avea hier bei unsz 
face ca Herzens ale noastre să palpite de prea multă 
Glucka. Wir kennen ihre Tapferkeits pe toate 
fronturile lumii precum si jertfele personale pe care 
le-aţi adus, fiind grav verwundets la Lunge7, git, 
Kopfs, coloana vertebrală, şi recent într-un loc 

despre care von denen es sich nicht schickt zu 
sprechens. Nevermoreio nu vom uita diesen Tag... 

— Nevermore e pe englezeşte, cretino! scrisni 
ajutorul de primar în spatele ei. 

— Poftim? se întoarse către el Didina, 
întrerupîndu-şi discursul. 

— Cum, cum? întrebă generalul. Ce se întîmplă? 

— Fii calm, Karl! îl povatui soata sa. 

— E pe englezeşte, fiinţă stupidă... Nevermore... 
Ai încurcat totul! 

— Fiinţă stupidă eşti dumneata, se înfurie Didi- 
na, şi se întoarse iar spre general: Nevermore nu 
vom uita diesen Tag cînd aţi pogorit în mijlocul 
nostru! Nici copiii şi nici copiii copiilor noştri 
werden nicht vergesseni» diesen Tag nevermore! 

— Bestie! şuieră ajutorul de primar. Nu pricepi? 
Nevermore e pe englezeşte! Englezii, care... 

— Nemţii, englezii, nu-i acelaşi lucru? se întoar- 
se Didina, mirată. 

— Englezii trăiesc în Anglia, vacă afurisită. Tara 
cu care sîntem în război. Generalului n-o să-i facă 
plăcere desigur să-i urezi bun venit în cuvinte 
englezeşti! 

— Eu credeam că nemţii cu englezii sînt acelaşi 
lucru... Atunci, niciodată, pe nemteste... 

— Niemals, suflă cineva. 

Netulburată, Didina îşi luă un nou avint: 

—...si nici copiii copiilor noştri werden nicht 
vergessen diesen Tag never... pardon: niemals! Ich 


12 nu vor uita. 


freue mich: să vă urez Willkommenia şi vindecare 
completa la plamini, git, cap, coloana vertebrală şi 
în locul despre care von denen es sich nicht schickt 
zu sprechen. 

— Ce stil ciudat, aprecie binevoitor generalul von 
Bohm. Se vede că tineretul de azi... hm! Dar ce fata 
frumoasă! Cum te cheamă, micuto? 

— Generalul von Böhm binevoieşte să te întrebe 
de nume, traduse un interpret. 

„Nu ne mai urnim din gara asta blestemată!” 
mugi interior Mopsul, privind în toate părţile, 
asteptindu-se să vada din clipă în clipă ţeava unui 
revolver care-i va pune capăt carierei prodigioase a 
generalului. Gara era un loc foarte rău, după 
părerea Comisarului. Mulțimea aceea de indivizi 
suspecți, apoi clădirea gării, mare şi posomorită, cu 
tot felul de ferestruici, ganguri şi cotloane întuneca- 
te. Barem de s-ar urni generalul o dată de aici, să 
se urce în maşina ce-l aştepta... 

— My name is Didinais, se maimutari fata, 
facind un pas spre general. 

— Ce-a zis? intreba acesta. 

— Scorpie! Ai sa ne arunci orasul in aer! gemu 
ajutorul de primar. Ce tot boscorodesti acolo? De 
unde stii cuvintele astea englezesti? 

— M-a învăţat Nicu, zise Didina gata sa 
izbucnească în lacrimi. Eu credeam ca 
englezeşte şi nemteste e totuna. 

— Poftiti, poftiti! încercă preşedintele clubului să 
curme scena penibilă. Sinteti aşteptat la club, 
domnule general... 

— Frumoasă fată! zise von Bohm. Şi vorbeşte 
atit de ciudat! 

„Blestemăţie!” se frămiîntă Mopsul, gesticulind, 
îndemnînd lumea să grăbească ieşirea din gară, 
unde se simţea ca pe ace. Traversară în fine holul 
imens şi rece al gării. De partea cealaltă aşteptau 
automobilele oficiale. Lîngă unul din ele, Mopsul îl 
văzu pe Blond. Se repezi la el ca un uliu, dar se 
înşelase încă o dată! Îşi pipăi gulerul ud al cămăşii, 
zicînd că încă puţin şi-l lasă nervii. 

„Mai repede, mai repede!”, îi şopti preşedintelui, 
dar acesta abia se încruntă. Tocmai îi dădea 
explicaţii lui von Bohm în legătură cu istoricul 
oraşului. Cînd fu poftit să urce în maşină, generalul 
scutură din cap. 

— Karl vrea să facă drumul pe jos, explică 
nevastă-sa. Vrea să se dezmorteasca dupa 
plictisitoarea călătorie cu trenul. 

Cînd pricepu aceste cuvinte, Mopsul, de furie 
începu să audă un zumzet înfundat care venea din 
propriul său craniu. Pentru a ajunge în centrul 
oraşului unde se afla sediul clubului „Elba”, 
cortegiul trebuia să treacă prin cartierele dubioase 
ale vechiului oraş unde orice era posibil. Din goana 
maşinii pericolul ar fi fost, fireşte, mult mai redus. 


— Potoleşte-te, domnule Comisar, zise Marin, 
apropiindu-se de Mops. N-o să se întîmple nimic. 

— Am o presimtire... mormăi Mopsul. 

Generalul von Böhm mergea foarte încet, urmat 
de cortegiul maşinilor, schimbind într-una idei cu 
preşedintele clubului şi cei cîţiva ofiţeri superiori 
care-l întîmpinaseră, şi întorcîndu-se din cînd în 
cînd, încercînd s-o mai vadă încă o dată pe Didina. 
Se opri minute întregi în faţa vitrinei unei crişme 
pirlite; în vitrină se iscase cine ştie cum un biet 
şoarece care nu mai ştia cum să iasă de acolo; 
generalul avu o cugetare în legătură cu destinul 
şoarecilor, iar doctorul von Braun o notă pe loc în 
carnetul său de reporter; după trecerea cortegiului, 
proprietarul acelei crişme puse în vitrină un mare 
carton pe care scria data şi ora cînd eroul din 
Egipt, Polonia, Franţa etc., şi de peste tot, se oprise 
pentru a-i admira localul. 

În capul Mopsului zumzetul deveni mai acut în 
momentul cînd fără nici un motiv plauzibil genera- 
lul se opri în drum, şi rămase nemişcat minute 
întregi, continuînd conversaţia oarecum stinjenit de 
un efort ce i se citea pe figura lui de încercat 
războinic... 

Trecură apoi printr-un loc întunecos şi stmt, 
pe sub arcada porţii de altădată a cetăţii, şi Mopsul 
aştepta s-o vadă prăbuşindu-se din clipă în clipă 
peste chipiul înalt al generalului şi peste pălăria de 
o tonă a generălesei, care, neobosită, povestea într- 
una despre scumpul ei Karl, despre micile sale 
obiceiuri şi apetituri, despre felurile de mîncare pe 


care le digeră mai bine, despre preferinţele sale în 
domeniul tacticii militare, etcetera, etcetera. Vechea 
poartă a oraşului nu se prăbuşi peste ei, dar 
Mopsul simţi că zumzetul din propria-i capatina 
creşte în intensitate cînd văzu la o sută de paşi în 
faţă, drept în mijlocul drumului, în calea generalu- 
lui, o cutie de carton; alergă ca un nebun înainte şi 
atinse cu miinile tremurinde presupusa bombă; nu 
era decit sărmanul ambalaj al unei pălării, aruncat 
în drum; mult rise generalul, cînd i se explică 
spaima Comisarului, rise şi-şi umflă pieptul, iar 
generăleasa profită de cutie ca să remarce că lui 
Karl al ei nu-i este teamă de nimic pe lume. 

Undeva mai în urmă se stîrni nitica zarvă: doi 
dintre bătăuşii inveterati ai mahalalei se intilnisera 
pe un spaţiu prea îngust şi începură să-şi care 
pumni. Mopsul dădu ordin să fie azvirliti imediat în 
beciul cel mai negru al Prefecturii de poliţie, 
generalul însă, avizat de ce se întîmplă, se opri şi 
ceru ca oamenii să fie lăsaţi în pace să se ciomă- 
gească în voie, ba chiar asistă cu plăcere la dispută, 
făcînd reflecţii preţioase cu privire la tehnica lor de 
luptă. 

Pe scurt, iadul acesta al traversării oraşului 
dură aproape patru ceasuri (în loc de cîteva minute, 
dacă sucitul ăsta de von B6hm n-ar fi avut ideea de 
a merge pe jos!), dar, în cele din urmă, spre 
satisfacția Mopsului, extenuat şi scăldat în toate 
sudorile, nici un glonte nu perfora tigva prețioasă a 
generalului, nici o mină nu explodă în calea sa, 
nimeni nu suflă vreo săgeată otrăvită spre el, şi — 


ca o ultimă bucurie! — nu mai văzu nici un individ 
care să-i provoace circei la inimă, amintindu-i de 
Blond. Cînd văzu în depărtare clădirea semeata a 
clubului „Elba”, Mopsul scoase un suspin de 
fericire şi constată că zumzetul din creier încetase. 
Nu mai aveau de străbătut decît piaţa centrală, 
intesata de poliţişti, unde numai dracul şi-ar mai fi 
putut vîri coada. 

„De fapt am fost un cretin că mi-am făcut atitea 
griji”, gîndi Mopsul, fixînd ceafa zbircită a generalu- 
lui. „Cine dracu ar fi avut curaj sa...?” Fără să-şi 
dea seama, în faţa ochilor apăru figura Blondului, 
cu zimbetul său ciudat, şi Mopsul privi involuntar 
împrejur, dar nu văzu nici urmă de Blond... 
„Săracul, putrezeste acum, uitat de lume... 
Nevinovat... Nevinovat? Cine ştie! Oare unde şi cînd 
l-am mai întîlnit? Unde şi cînd...” 


CAPITOLUL 16 


Generalul von Böhm urca împreună cu nevastăsa 
şi urmat de întreaga suită scările ce duceau la 
salonul de marmură neagră al clubului nazist 
„Elba”. Mari steaguri cu zvastică i se prosternau la 
picioare. Generalul urca scările şi se simţea uşor 
ametit. Îi era foame şi se întreba dacă masa va fi la 
înălţimea primirii. 

Comisarul urmărea din umbră cum trece corte- 
giul şi era mulţumit. Dacă se gindea bine, cu toate 
emoţiile, în ultimul timp totul îi reuşise de minune, 


datorită lui nu se întîmplase şi nu se va întîmpla 
nimic neprevăzut. Îi veni să caste, cînd avu o 
viziune inspaimintatoare: îl zări pe Blond, de data 
aceasta absolut real, şi faţa i se schimonosi de 
mirare. Şi de groază. Blondul avea un pachet sub 
braţ. Dintr-un salt Mopsul îl ajunse şi-i puse mîna 
pe umăr, 

— Trăieşti? Eşti în viaţă? Eşti chiar tu? 

— Trăiesc, zise Blondul. Şi sînt chiar eu. 

Comisarul îşi lărgi  nasturele cămăşii, se 
înăbuşea; îşi muşcă buzele, căutînd să-şi revină. 
Să-şi revină cît mai repede! 

— Ce cauţi aici, Blondule? Spune-mi repede ce 
faci aici? 

— Sint împreună cu amicul meu, doctorul von 
Braun. El m-a invitat. Dar ce ai de transpiri în 
halul acesta? Ti-e atît de cald? Ar fi bine să se 
deschidă ferestrele. 

— Spune-mi repede, ce ai în pachet? 

Blondul rînji cu un aer de superioritate: 

— Vrei să ştii neapărat? Bomba! Şi nu te agita 
prea mult, Comisare, fiindcă apăs numai un pic, 
aici, şi ajungi imediat acolo unde vintul rostogoleste 
norii! 

Faţa Comisarului se înverzi. Voi să urle, să 
cheme ajutor, dar Blondul îl preveni: 

— Dacă spui ceva, dacă faci un gest, apăs! Nu 
dau două parale pe viaţa mea, să ştii. Şi apoi, eu 
nu mor niciodată! 


Mopsul răsuflă adînc şi continuă să meargă 
încet alături de Blond. Acesta rise, şi-l privi deodată 
în ochi. 

— Ce negru te-ai făcut la faţă! Ce păcăleală 
tiam tras! lartă-mă, dacă a fost prea tare... N-am 
aici, în pachet, decit nişte cărţi. Uite! zise, desfăcînd 
pachetul. Mi le-a împrumutat doctorul von Braun, 
prietenul meu. 

Mopsul pipăi cu degete umede cărţile, îşi şterse 
fruntea şi scăpă o înjurătură. 

— O, doamne, gemu el. Nişte nenorocite de 
carti!... Cit de mult urăsc cărţile! Totul e bine! 
răsuflă Mopsul uşurat. Îmi fac griji de pomană. Du- 
te dracului, Blondule, cu păcălelile tale cu tot! Am 
să ies afară din cotetul ăsta, să mă răcoresc... 

Tocmai atunci se apropie von Braun care-l luă 
de braţ pe Blond: 

— Vii, dragul meu? 

— Da, vin, zise Blondul, privind ţintă în ochii 
Mopsului. Acesta rămase pe loc, injurind printre 
dinţi. Apoi cobori iute scările, făcîndu-şi vînt cu 
batista. 

— Să-l păzească pe general ăştia, ai lui, mormăi, 
eu mi-am făcut datoria... 

Masa din salonul de sus oferea un spectacol 
minunat. „Minunat!” chiar aşa spuse şi generalul. 

După ce se instalară de jur împrejur, fu adus şi 
un tort imens, pe care-l aşezară în faţa generalului 
şi a nevestei sale. Pe tort scria cu litere de frişcă 
proaspătă: „Bun venit generalului von Böhm, eroul 


din Egipt, Polonia, Franţa, Rusia, Norvegia şi din 
toate părţile!” 

— Din partea cui e tortul? se interesă în nemtes- 
te preşedintele clubului „Elba”. Tortul acesta 
încîntător... 

— Habar n-am, răspunse tot în nemteste 
adjunctul său. O fi vreo surpriză din partea 
municipalităţii... Frumos din partea lor. 

— Ar trebui să-i dai un telefon idiotului de 
primar. Să-l întrebi. Să nu ne pomenim cu vreo 
surpriză neplăcută în ultima clipă! 

— Ce prostii îţi vin în cap, Otto! Doar nu te 
gindesti că e o bombă în tort? Nu ştiam că esti 
fricos, tocmai tu! Halal preşedinte! 

— Minunat tort! se bucură generalul. Chiar eu o 
să-l tai cînd o să-i vină rîndul. Totdeauna, la 
petrecerile de familie, eu tăiam torturile... O să-mi 
facă mare plăcere să înfig cuțitul într-un tort atît de 
prezentabil! 

Discuţia era veselă. Numai nevasta lui von Böhm 
se plingea că, după interesul pe care şi-l dăduse 
soţul ei ca totul să meargă bine, şi după felul 
excepţional în care îşi dovedise meritele, în toate 
părţile, mai erau unii care-l vorbeau de rău pe Karl, 
adică pe general. Se temea ca într-o zi să nu fie 
răsturnat de uneltitori, şi era de părere să plece 
amindoi în America, în Argentina, acum, cit totul e 
încă bine. 

— Avem de toate aici pentru America, zicea 
dinsa, legănîndu-şi poşeta aurită, mare cit un 


geamantan. Acţiuni, acte de proprietate, hi-hi-hi, 
hi-hi-hi, e bine garnisită posetuta asta! 

— Nevestei mele îi place să spună că are Ameri- 
ca în poşetă, zise generalul vesel. Ehei, dar eu îi 
spun: Ce nevoie avem noi de America? Frontul 
nostru e aici şi numai aici, armatele noastre sînt 
aici, sufletul nostru e aici, ce să căutăm noi peste 
Ocean? America? America nici nu există! 

Doctorul von Braun începu să aplaude frenetic, 
urmat de toţi de faţă. Aplaudară minute în şir, în 
timp ce generalul le mulțumea, cu ochii la tort. 

— Ai auzit? îi şopti von Braun Blondului. Ce 
zici? Ce om grozav! Minunat om! General şi orator! 
Minunat! Minunat! Ce zici? Ce părere ai, spune! 

— Minunat, aprobă Blondul. 

— AŞ juca un şah, zise generalul dupa ce înfulecă 
vîrtos. 

— Lui Karl îi place să joace şah după mîncare, 
comentă nevastă-sa. Nu-i aşa că-i drăguţ? Nu-i aşa 
că-i o toană de om mare? 

— As face o partidă de şah, şi după aceea aş 
mînca şi tortul, repetă generalul. Minunat tort! Tot 
atit de frumos ca şi fata care mi-a urat bun venit... 


Apropo, unde-i fraulein Didina? 
— N-am invitat-o, ea nu face parte din... se 


scuză preşedintele. 

— Vrei să joci cu generalul? îl ghionti von Braun 
pe Blond. Ar fi o amintire de neuitat! Vezi că şi aşa 
nu îndrăzneşte nimeni să-l înfrunte. Haide, 
Blondule, provoacă-l pe general! Va fi maret! 


— Nu, în nici un caz, zise Blondul, privind urarea 
scrisă cu litere albe de frişcă pe tortul de 
ciocolată, maro. 

— De ce? De ce? De ce să pierzi ocazia? Von 
Braun se ridică zgomotos în picioare: Herr general, 
tînărul acesta, prietenul meu, e un mare şahist! 

Von Bohm îşi întoarse obrazul şi-l examina pe 
Blond. Figura acestuia îi plăcu. 

— E o exagerare, herr general, nu sînt decît un 
jucător mediocru. N-aş îndrăzni, protestă Blondul. 

— Nici o vorbă! strigă generalul. Îmi va face mare 
plăcere să joc cu dumneata. Ştii, şahul e salutar 
pentru digestie... A 

Imediat fu adusă o masuta de sah. In timp ce 
era împins cu îndemnuri către locul său, Blondul 
mai privi o dată în direcţia tortului şi apoi se uită 
repede la ceas. 

— Aveţi albele, zise Blondul. 

— Nu, nu, surise generalul, jucăm cinstit. 
Tragem la sorţi. Sortii deciseră ca albul să fie Blondul. 


Făcu prima mutare. 

— E4, comentă un ofiţer bătrîn cu figură de 
pelican, din suita generalului. E4, hm! 

Von Böhm îşi puse ochelarii şi mută si el. 

— C5! Splendid răspuns! comenta ofiţerul. 

— Sinteti german de fapt? îl întrebă generalul pe 
Blond. 

— Din păcate sînt doar român. Generalul însă 
era cam tare de-o ureche. 

— Sigur că da... Un blond, atît de prezentabil... 

Blondul mută calul din dreapta. 


— Cal F3, zise ofiţerul. Hm! N-aş fi jucat asa! 

Generalul împinse înainte un pion. 

— Magistral! se  entuziasmă  Pelicanul. E6! 
Magistral! 

— Niciodată nu voi uita primirea ce mi s-a făcut 
în acest oraş. Foarte original! Fraulein Didina, fata 
cu plinea şi sarea, era româncă? Minunată fată. 
Aha! Văd că ai mutat pionul la C4. Poftim! Cal C6! 

— Colosal! şopti Pelicanul. 

Blondul mută imediat pionul din faţa reginei: 
D4. 

— Nu te iert, spuse von Bohm. Ti-l iau. 

— După cite-mi dau seama, generalul nostru va 
cîştiga prea uşor, zise Pelicanul. l-ar fi trebuit un 
adversar mai tare. Doctorul von Braun începu să se 
simtă prost. Se părea că Blondul e un mare 
ageamiu în materie de şah. Blondul mută calul la 
D4 luînd pionul generalului. 

— Slab, comentă Pelicanul. Generalul împinse 
pionul la A6. 

— Cita subtilitate! remarcă Pelicanul, înălţînd 
pina la tavan braţele subţiri. 

Blondul puse imediat calul la C3. 

— Dumneata esti german, de fapt, făcu 
generalul şi mută calul la F6. Altfel nu mi-ai putea 
rezista atita timp... 

La mutarea a treizecia, cînd toţi vedeau că 
generalul stă mult mai bine şi se aşteptau ca albul 
să cedeze, Blondul anunţă deodată: 

— Mat! şi se ridică. 


— Cum, mat? întrebă von Böhm, scotindu-si 
ochelarii. 

Blondul îşi privi ceasul. 

— Era imparabil, zise el. 

Ofiţerul cu mutră de pelican se prefăcu într-o 
suvita albăstruie de fum şi se scurse pe geam afară. 
Generalul rise şi răsturnă figurile de pe masă. Toţi îi 
întoarseră Blondului spatele şi nu-i mai dădură nici 
o atenţie. Se simțeau jigniti pentru înfrîngerea 
generalului. Blondul se apropie de scara de 
marmură ce ducea jos şi începu să coboare întîi 
încet, apoi tot mai repede. 

— Un moment! strigă cineva în spate, dar nu era 
Mopsul, ci un agent de-al său. N-aveţi voie să ieşiţi. 
Poftim înapoi! 

În momentul acela tavanul salonului de sus, 
unde avea loc banchetul, trosni şi se prăbuşi o dată 
cu birourile şi casele grele de bani de deasupra. 
Impozanta, dar foarte fragila clădire a clubului 
„Elba” intră într-un ciudat dezechilibru, întîi se 
nărui salonul cel mare, apoi pe rînd toate etajele, şi 
pe urmă zidurile laterale se înclinară ca nişte 
coperţi, şi acoperiră cu urlet ruinele. Clubul „Elba” 
nu mai exista. 


A doua zi, Mopsul stătea în faţa casei sale şi 
privea în direcţia ruinelor. Se lucra de zor, spre a se 
dezgropa ce mai rămăsese din general, din nevastă- 
sa şi din ceilalţi. Mopsul se cam temea puţin de cele 
ce aveau să urmeze, dar cu toate acestea se simţea 


foarte bine. El îşi făcuse datoria, generalul fusese 
ucis în clădirea clubului, unde alţii trebuiau să-l 
păzească. Era aproape fericit. De vreo zece minute 
se dăduse alarma, dar avioanele încă nu veneau, 
iar apoi cînd apărură, el rămase nepăsător, sigur de 
norocul său. 

Oraşul nu mai fusese bombardat de multă vre- 
me, şi acum parcă voiau să se răzbune, dar 
Comisarului nu-i păsa. Bombele îl ocoleau. Pe 
gardul de sirma ghimpată, ce înconjura rămăşiţele 
casei de alături, se opriseră două vrăbii, 
drăgostindu-se. Comisarul se amuza privindu-le, si 
nu-i dădea nici o atenţie fiului său care-l chema în 
adăpost. Vrăbiile se giugiuleau la fel de nepăsătoare 
ca şi dinsul, iar bombele cădeau tot mai aproape. 
Comisarului nici nu-i veni să creadă auzind 
şuieratul sinistru care umplu deodată văzduhul, şi 
nici nu mai avu timp. Explozia cutremură 
pămîntul. Mopsul fu proiectat cu o forţă fantastică 
în gardul de sîrmă ghimpată, şi trecut dincolo prin 
sirma, ca prin sită. Zdrentele lui ajunseră undeva 
în urzici, alături de hoiturile pisicilor. Cele două 
vrăbii, ce se iubiseră pe gard, zburau, una spre 
nord, alta spre sud, moarte de spaimă, dar vii. 


Într-una din nopţile următoare cineva trecu prin 
oraş cu o ranita în spate. Mergea fără sa se 
grăbească, şi se opri puţin în faţa casei unde locuia 
o fată care tuşea mult noaptea, dar nu intră. Apoi 
trecu mai departe, şi merse încă mult, căci gara 


oraşului fusese bombardată, şi locul ei îl ţinea 
cantonul dinspre nord. Aşteptă un tren care veni cu 
mare  întîrziere şi se urcă în ultimul vagon, puse 
ranita jos, între picioare, şi rămase aşa, lîngă geam, 
înghesuit din toate părțile. 

Apoi trenul se urni din loc, fluierînd lung. Tipa- 
tul strident al locomotivei umplu noaptea de 
spaimă, rostogolindu-se-n lung şi-n lat, şi urcînd în 
sus, tot mai sus, izbindu-se de lumina palidă a 
lunii, acolo unde vintul rostogoleste norii. 

